
Az engedékenységi eljárás alatt keletkezett dokumentumok hozzáférhetősége a magánjogi kártérítési keresetekben

A versenyjogi szabályozás kikényszerítése kétféle módon történhet: közjogi és magánjogi jogérvényesítés útján. A verseny hatékony működését elősegíti az, ha a kétfajta jogérvényesítést egymással összhangban lévő rendszerben kezeljük.
Probléma merül fel akkor, ha a kartellek miatt károsult kártérítéshez való joga ütközik a hatékony közjogi jogérvényesítéssel. Ha a vállalkozás által benyújtott inkrimináló bizonyítékok hozzáférhetővé válnak a károsultak részére egy kártérítésre irányuló eljárásban, az elriaszthatja az engedékenységi program potenciális jelentkezőit. Másrészről viszont a károsult hatékony jogorvoslathoz való joga sérülhet, ha nem férhet hozzá az iratokhoz. A verseny hatékony működését elősegíti az, ha a kétfajta jogérvényesítést egymással összhangban lévő rendszerben kezeljük. Ezért a magánjogi és a közjogi jogérvényesítés közötti kölcsönhatás optimalizálása szükséges jogalkotói eszközökkel.
Dolgozatomban bemutatom, hogy a két érdek között az új irányelv nem lesz képest egyensúlyt teremteni.
A Pfleiderer ügyben kellett az Európai Bíróságnak először a károsultak iratbetekintési jogosultságáról döntenie kartelljogi eljárás vonatkozásában. Ezt követően a Donau Chemie, VKI, CDC hidrogén-peroxid ügyekben foglalkozott ezzel a kérdéssel.
Az új irányelv javaslata szerint a társasági nyilatkozatok abszolút mentességben részesülnek, a bíróság rendelheti el a hozzáférését, a többi dokumentum vonatkozásában a mérlegelési szempontok figyelembe vételével adhat helyt a károsultak kérelmének.
A végkövetkeztetésem az, hogy az engedékenységi programok sikeressége és a magánjogi jogérvényesítés hatékonysága úgy hozható egyensúlyba, ha a szabályozáson változtatunk. Úgy gondolom, hogy ha az engedékenységet kérelmező vállalkozások felelősségét a jogsértésben részt vevő tagok irányában korlátoznánk, az egy újabb ösztönző erőt kreálna a programok sikeressége érdekében. Mindeközben az engedékenységi iratok védelmére vonatkozó szigorú szabályokat enyhíteni kellene.



